
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

LIVTENCITY 200 mg plėvele dengta tabletė

Maribaviras

STV-286

I. BENDROJI DALIS

	[bookmark: _Hlk187088187]1.1
	Pareiškėjas/ pareiškėjo atstovas
	UAB „Takeda”

	1.2
	Vaistinio preparato registracijos data 

	2022 m. lapkričio 10 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)



	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☒ Taip        ☐ Ne
Data: 2013 m. birželio 7 d.
Nr. EU/3/13/1133

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)
	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	LIVTENCITY yra skirtas citomegaloviruso (CMV) infekcijai ir (arba) ligai, sunkiai pasiduodančiai (atspariai arba neatspariai) vienam ar daugiau ankstesnių gydymo būdų, įskaitant ganciklovirą, valganciklovirą, cidofovirą arba foskarnetą, gydyti suaugusiems pacientams, kuriems atlikta kraujodaros kamieninių ląstelių transplantacija (KKLT) arba solidinių organų transplantacija (SOT).

Z94

	1.7
	Teikiamos skyrimo sąlygos 
	Neteikiama


	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama



___________________


1. BENDRO KLINIKINIO VERTINIMO APIBENDRINIMAS

	Citomegalo virusas (CMV) yra plačiai paplitęs Herpesviridae šeimos virusas, kuris organo transplantacijos (OT) ir kraujodaros kamieninių ląstelių transplantacijos (KKLT) recipientams gali sukelti gyvybei pavojingą CMV infekciją ir (arba) CMV ligą. CMV infekcija / liga yra susijusi su blogais klinikiniais transplantacijos rezultatais, įskaitant didesnę oportunistinių gretutinių infekcijų, transplantato atmetimo ir mirtingumo riziką. 
	Pacientams, kuriems atlikta transplantacija, ir sergantiems CMV liga, su CMV susijęs mirtingumas padidėja 2–4 kartus, palyginti su pacientais, nesergančiais CMV liga. Iš paciento perspektyvos CMV infekcija / liga ir vėlesnė gydymo našta neigiamai veikia gyvenimo kokybę. CMV infekcija / liga po transplantacijos dėl padidėjusio pakartotinio stacionarinio gydymo poreikio žymiai padidina sveikatos priežiūros išlaidas.
	Remiantis dabartinėmis CMV infekcijos valdymo po solidinių organų transplantacijos (SOT) gairėmis, CMV infekcija / liga yra valdoma universalia (visų pacientų) profilaktika, rizikos grupės pacientų profilaktika, arba prevenciniu gydymu (kai stebima CMV replikacija ir gydymas pradedamas, kai CMV viremija pasiekia tam tikrą ribą). Svarbu tai, kad daugelis esamų anti-CMV gydymui naudojamų vaistinių preparatų yra neregistruoti CMV infekcijai / ligai po transplantacijos gydyti, įskaitant atsparios CMV infekcijos / ligos gydymą. Gairėse rekomenduojama, kad pacientų, sergančių CMV po transplantacijos, gydymas turi būti lankstus ir individualizuotas. Lietuviškų CMV gydymo ir priežiūros gairių nėra. Gydytojai nefrologai remiasi „The Third International Consensus Guidelines on the Management of Cytomegalovirus in Solid-organ Transplantation, 2018“, o gydytojai hematologai – ECIL 10 gairėmis  (European Conference on Infections in Leukaemia, 2024), kuriose detalizuojamas kliniškai rezistentiškos CMV infekcijos gydymas, kuriose jau rekomenduojamas maribaviras (A I). Šiuo metu CMV infekcijos gydymui po SOT arba KKLT gydymui pagal kompensuojamų vaistų (A) sąrašą yra skiriamas valgancikloviras. Pagal įprastą Lietuvos klinikinę praktiką, tinkamas palyginamasis gydymas maribavirui, pacientų, turėjusių SOT arba KKLT ir sergančių CMV infekcija populiacijoje, yra valgancikloviras.

Tiesioginis palyginimas
Maribaviro palyginamasis veiksmingumas ir saugumas grindžiami 3 fazės, daugiacentriame, atsitiktinių imčių, atvirame, veikliąja medžiaga kontroliuojamame pranašumo tyrime (SHP620-303 tyrime) palyginus su tyrėjo paskirtu gydymu (angl. Investigator-Anticipated/Assigned Treatments, IAT), 352 KKLT ir SOT recipientams su CMV infekcijomis, kurios buvo atsparios gydymui gancikloviru, valgancikloviru, foskarnetu arba cidofoviru, įskaitant CMV infekcijas su patvirtintu arba nepatvirtintu atsparumu vienam ar keliems vaistiniams preparatams nuo CMV. Refrakterinė CMV infekcija buvo apibrėžiama kaip dokumentais patvirtintas negebėjimas pasiekti > 1 log10 CMV DNR koncentracijos sumažėjimo kraujyje ar plazmoje po 14 dienų ar ilgesnio intraveninio gydymo gancikloviru / per burną vartojamu valgancikloviru, intraveniniu foskarnetu arba intraveniniu cidofoviru. Šis apibrėžimas buvo taikomas dabartinei CMV infekcijai ir paskutinį kartą vartotam vaistiniam preparatui nuo CMV.
	Tyrimo populiacija - suaugę pacientai po kraujodaros kamieninių ląstelių transplantacijos arba solidinių organų transplantacijos, kuriems nustatyta refrakterinė citomegaloviruso (CMV) infekcija su atsparumu antivirusiniams vaistams arba be jo. Tai atitiko maribaviro registruotą vartojimo indikaciją ir įprastą Lietuvos klinikinę praktiką, kai ankstesnis gydymas buvo neveiksmingas. 
	Pirminės vertinamosios baigties atžvilgiu maribaviras buvo pranašesnis už IAT (atitinkamai 56 proc., palyginti su 24 proc. (95% PI 22,8-42,7; p < 0,001). Kalbant apie pagrindinę antrinę vertinamąją baigtį, LIVTENCITY ir IAT grupėje atitinkamai 19 % ir 10 % pacientų pasiekė CMV viremijos klirensą ir CMV infekcijos simptomų kontrolę (p = 0,013). Gydymo poveikis buvo nuoseklus su visų tipų transplantatais, visose amžiaus grupėse ir sergant CMV sindromu / liga pradžioje. Tačiau LIVTENCITY buvo mažiau veiksmingas tiriamiesiems su padidinta CMV DNR koncentracija (≥ 50 000 TV/ml) ir genotipo atsparumo neturintiems pacientams. Didesnis maribaviro veiksmingumas atsispindėjo ir pogrupių analizėje
	Saugumo duomenys kiek palankesni maribavirui (gydymo sukeltų NR dažnis tarp grupių buvo panašus, bet maribaviro grupėje pacientai ženkliai rečiau nutraukė gydymą dėl NR, taip pat rečiau pasireiškė neutropenija).
	Apibendrinant tyrimo rezultatus, pacientai, gydyti maribaviru, statistiškai reikšmingai dažniau turėjo CMV viremijos klirensą po 8 savaičių lyginant su IAT grupės pacientais (p<0,001) ir išliko tokie iki 16 tyrimo savaitės (p=0,013), todėl laikoma, kad maribaviro nauda yra didesnė, lyginant su IAT grupės vaistais (t. y. valgancikloviru), gydant gydymui refrakterią CMV infekciją po KKLT arba SOT, o nepageidaujami reiškiniai yra nuspėjami ir todėl gali būti kontroliuojami.
	Siūlomo kompensuoti vaistinio preparato palyginamasis veiksmingumas yra įvertintas kaip didesnis lyginant su įprasta klinikine praktika (valgancikloviru), t. y. atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį.


2. EKONOMINIO VERTINIMO APIBENDRINIMAS

Pagrindinio maribaviro klinikinio tyrimo populiacija, kuria grindžiami KNA duomenys, atitinka Lietuvos pacientų, anksčiau turėjusių KKLT arba SOT, sergančių CMV infekcija ir (arba) liga bei anksčiau jau nesėkmingai gydytų bent vienu iš sistemiškai veikiančių antivirusinių vaistų (įskaitant ganciklovirą, valganciklovirą, foskarnetą ir cidofovirą) populiaciją ir Pareiškėjo teikiamą terapinę indikaciją.
Nors SOLSTICE klinikiniame tyrime tyrėjo paskirto gydymo (IAT) pacientų grupėje naudoti valgancikloviras, gancikloviras, foskarnetas ir cidofoviras vaistiniai preparatai, Lietuvoje kompensuojamas tik valgancikloviras, todėl KNA yra atliekama maribavirą lyginant su valgancikloviru (laikomas tinkamu palyginamuoju).
Klinikiniai duomenys KNA įtraukti vadovaujantis 3 fazės, daugiacentrio, atsitiktinių imčių, atviro, veikliąja medžiaga kontroliuojamo pranašumo tyrimo (SHP620-303 tyrimas) analizės rezultatais, kuriame įvertintas gydymo LIVTENCITY veiksmingumas ir saugumas, palyginti su tyrėjo paskirtu gydymu (IAT), 352 KKLT ir SOT recipientams su CMV infekcijomis, kurios buvo atsparios gydymui gancikloviru, valgancikloviru, foskarnetu arba cidofoviru, įskaitant CMV infekcijas su patvirtintu arba nepatvirtintu atsparumu 1 ar keliems vaistiniams preparatams nuo CMV. Klinikinio vertinimo metu nustačius didesnį palyginamąjį veiksmingumą lyginant su įprasta klinikine praktika, atliekamas kaštų naudingumo analizės vertinimas. 
KNA taikoma viso gyvenimo laiko perspektyva. Siekiant įvertinti maribaviro ekonominį efektyvumą, Pareiškėjas taiko dviejų etapų Markovo modelį 1-ojo etapo modelis apėmė 3 sveikatos būkles: klinikinę reikšmę turintį CMV, klinikinės reikšmės neturintį CMV ir mirtį. 2-ojo etapo modelis apėmė 2 sveikatos būsenas: gyvas ir miręs. Bendra modelio struktūra ir sveikatos būklės, kurias Pareiškėjas naudojo abiejose modelio etapuose yra laikomos tinkamomis, tačiau atsižvelgiant į neapibrėžtumus, susijusius su dviejų duomenų šaltinių įtraukimu į modelį (po pagrindinio SOLSTICE klinikinio tyrimo (nuo 20 sav.) įtraukiamus/ pratęsiamus išorinio šaltinio (OTUS) duomenų trūkumus) ir siekiant sumažinti nepagrįstą ilgalaikio efekto ekstrapoliaciją, Tarnyba Markovo modelio pirmojo etapo trukmę trumpino iki 52 sav. (vietoje 78 sav.).
Pareiškėjas KNA laiko iki SOT ir HSCT transplantacijos (SOT – kietųjų organų ir HSCT – hematopoetinių kamieninių ląstelių transplantacijos) trukmę (dienomis) KNA taiko vadovaujantis SOLSTICE klinikinio tyrimo metu stebėta mediana. Atsižvelgiant, kad duomenys pagal tyrimo grupes yra skirtingi (angl. imbalanced) bei aritmetiniai vidurkiai yra ilgesnių trukmių (įtraukiami visų pacientų įverčiai, t. y. ir tų kurie turi kraštutines vertes), Tarnyba vertina, kad mediana nėra tinkamas rodiklis ir tikslinga taikyti vidurkį (esminės įtakos ši prielaida KNA neturi).
Esminę įtaką KNA turi dėl ilgalaikio išgyvenamumo duomenų ekstrapoliacijos. Pareiškėjas taiko prielaidą, kad nuo 8 iki 78 sav. (52 sav.) priklausomai nuo sveikatos būklės savaitės mirtingumas bus skirtingas. Modelyje laikas, praleistas kiekvienoje sveikatos būklėje (csCMV ir n-csCMV), buvo susietas su gydymo veiksmingumu, todėl buvo modeliuojam išgyvenamumo nauda priklausomai nuo taikomo gydymo. Tarnyba atkreipia dėmesį, kad tyrimo rezultatai neparodė jokio kliniškai reikšmingo mirtingumo skirtumo tarp gydymo grupių (maribaviras ir IAT), nes tyrimas neturėjo pakankamo statistinio galios šiam skirtumui nustatyti. Be to, klinikinių ekspertų vertinimu yra tikėtina, kad mirtingumo skirtumai greičiausiai nėra susiję su tuo, kokį gydymą gavo pacientas, o labiau susiję su pagrindinėmis paciento charakteristikomis. Pacientai, sergantys CMV infekcijomis, kurioms reikalingas gydymas, dažnai turi pagrindinių sveikatos problemų, kurios ir sukėlė CMV infekciją. Šiuo metu gydymo būdai neatsižvelgia į šias pagrindines problemas, todėl sunku nustatyti jų poveikį mirtingumui. Tarnyba taikė prielaidą, kad nuo 8 savaitės mirtingumo skirtumų priklausomai nuo sveikatos būklės nebus, t. y. tikimybės vienodos.
Sveikatai sukuriama nauda buvo vertinama pagal su sveikata susijusią gyvenimo kokybę (angl. Health realated quality of life, HRQoL). Gyvenimo kokybės įverčiai KNA įtraukiami pagal surinktus SOLSTICE tyrimo metu naudojant EQ-5D-5L skalę, o trūkstami duomenys papildyti literatūros šaltiniais. Vignette tyrimo duomenys buvo sujungti su SOLSTICE tyrimo duomenimis (taikant duomenų įterpimą), siekiant nustatyti sveikatos būklių įverčius. Tarnyba vertina, kad nors papildomo šaltinio įtraukimas lemia didesnius įverčių netikslumus, KNA taikomi gyvenimo kokybės įverčiai laikomi tinkamais (Pareiškėjas išsamiai detalizuoja įverčių įtraukiant išorinio tyrimo apskaičiavimo duomenis). Alternatyviai scenarijų analizėje vertinama kai taikomi tik SOLSTICE tyrimo metu nustatyti įverčiais – esminės įtakos ICER nenustatyta. KNA įprastinėje atvejo analizėje yra neįtraukiamos neigiamos naudos vertės transplantacijos praradimo atveju (SOLSTICE tyrime nebuvo stebėta jokių transplantacijos praradimo atvejų, vertinamos tik tiesioginės baigtys ir kt. priežasčių).
Apibendrinant, KNA įtraukiamus kaštus ir išteklius, Tarnyba vertina, kad įtraukti tiesiogiai su sveikatos sistema susiję kaštai iš PSDF biudžeto perspektyvos yra tinkami. KNA taikoma apskaičiuota bazinė maribaviro kaina (su PGS) - *** Eur.  Palyginamojo gydymo kaina taikoma pagal 2026 m. II pusm. VLK kainyną. Pareiškėjas KNA vaistinių preparatų gydymo trukmes taiko pagal nustatytas SOLSTICE klinikinio tyrimo metu. Atsižvelgiant, kad nėra aišku ir tikėtina, kad klinikinėje praktikoje gydymo trukmė bus skirtinga (nei stebėta klinikinio tyrimo metu), Tarnyba taiko 8 sav., kaip numatyta maribaviro vaistinių preparatų charakteristikų santraukoje, kai tikėtina realioje klinikinėje praktikoje yra atliekamas vaisto veiksmingumo vertinimas (po 8 sav.).
Pagal Pareiškėjo pateiktą modelį, tačiau Tarnybai atnaujinus modelyje taikomas prielaidas, įprastinio atvejo analizėje dabartinio gydymo (valgancikloviro) sukuriami nediskontuoti kokybiški gyvenimo metai – ***, santykinis kokybiškos gyvenimo trukmės praradimas - ***; t. y. ligos našta yra lengva (1 BPV). Lengvai ligos naštai taikomas referencinės kaštų naudingumo vertės dydis = *** Eur.
Pagal gautus ekonominės analizės rezultatus, maribavirą lyginant su valgancikloviru sveikatai sukuriama nauda (inkrementiniai QALYS) - ***, o gydymo maribaviru kaštai yra *** Eur. didesni nei standartinio šiuo metu Lietuvoje taikomo gydymo (valgancikloviro). Apskaičiuotas ICER – *** Eur./QALY viršija lengvai ligos naštai taikomą referencinę kaštų naudingumo vertę (>*** Eur.).

3.1 Ekonominės analizės rezultatas

	Rezultatai

	Kaštų skirtumas
	*** Eur.

	Papildomi gyvenimo metai (LY)
	-

	Papildomi kokybiški gyvenimo metai (QALY)
	***

	ICER už LY
	-

	ICER už QALY
	*** Eur./QALY

	Referencinė kaštų naudingumo vertė
	*** Eur.


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

Kadangi Tarnybos apskaičiuotas ICER neatitinka referencinės kaštų naudingumo vertės, ta pačiai keičiant prielaidas visais atvejais apskaičiuotas ICER viršija referencinę kaštų naudingumo vertę (>*** Eur.).
Siekiant, kad apskaičiuotas galutinis ekonominės analizės rezultatas (ICER) atitiktų lengvai ligos naštai taikomą referencinę kaštų naudingumo vertę (<*** Eur.), maribaviro (Livtencity) bazinę kainą su PGS (*** Eur.) reikalinga sumažinti ~ *** proc., kad galutinė faktinė bazinė maribaviro pakuotės Lietuvai taikoma bazinė kaina būtų ~*** Eur.

3. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

4. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

5. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☒ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




6. REKOMENDACIJA

[bookmark: _Hlk190784826]Vadovaujantis Aprašo 301.2. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei, pateikus naują ar atnaujintą PGS, kaštų naudingumas atitinka referencinę naudingumo vertę, kai vertinimo išvados atitinka Aprašo 29.1.1 ir 29.2.3 papunkčiuose numatytas sąlygas.

Siūloma (-os) kompensuoti terapinės indikacija

LIVTENCITY yra skirtas citomegaloviruso (CMV) infekcijai ir (arba) ligai, sunkiai pasiduodančiai (atspariai arba neatspariai) vienam ar daugiau ankstesnių gydymo būdų, įskaitant ganciklovirą, valganciklovirą, cidofovirą arba foskarnetą, gydyti suaugusiems pacientams, kuriems atlikta kraujodaros kamieninių ląstelių transplantacija (KKLT) arba solidinių organų transplantacija (SOT).

TLK-10 AM kodas: Z94

Siūlomos skyrimo sąlygos

Skiriamas nesant atsako į gydymą vienu ar daugiau priešvirusinių vaistų, įskaitant valganciklovirą. 
____________________________

